Белтейн
Белтейн (; ,  – „ярък огън“) е традиционен празник, отбелязван от келтските общности в Шотландия, Ирландия и Остров Ман, обичайно на 1 май или между пролетното равноденствие и лятното слънцестоене. Той е един от четирите галски сезонни фестивала, заедно със Самайн, Имболк и Лугнасад и е подобен на уелския Калан Май.

Подобен празник се отбелязва и от някои клонове на съвременния неопаганизъм.

Традиционният Белтейн 
Традиционно Белтейн се празнува в средата на периода между пролетното равноденствие и лятното слънцестоене. Точната дата е 5 май, но в по-ново време празникът се отбелязва около 1 май.

Ранни келтски източници от 10 век описват как друидите палят клади на върха на някое възвишение и прекарват добитъка през огъня, за да го пречистят и за късмет. Хората също преминават между кладите. Традицията е запазена и след християнизацията, като кладите вече се палят от светски лица, а не от друиди. Празникът продължава да съществува до 50-те години на 20 век, като на отделни места се отбелязва и днес. От 1988 празник с огньове по повод на Белтейн се провежда в нощта срещу 1 май в град Единбург.

Белтейн е характерен за келтските народи в Шотландия и Ирландия. Той не съществува в Уелс и Бретан, както и при древните гали, въпреки че много други народи имат пролетни празници с различни наименования.

Неопаганисткият Белтейн 
При неопаганизма името Белтейн се използва за един от осемте слънчеви празника. Въпреки че празникът има някои сходства с келтския Белтейн (например кладите), той е по-близък до германския Майски ден, както по своята символика, концентрирана върху плодородието, така и по ритуалите.

Вижте също 
 Валпургиева нощ

Външни препратки 
  Edinburgh's Beltane Fire Society
  Extract on Джемс Джордж Фрезър за белтейнските огньове (1922) 
  Белтейн на WitchVox 
  Белтейн на About.com 

Празници
Култура на Шотландия
Култура на Северна Ирландия
Култура на Република Ирландия
Култура на Ирландия
Езичество